Document ID: 31999R1411

Nariadenie Komisie (ES) č. 1411/1999
z 29. júna 1999
o povolení nových doplnkových látok a nového používania doplnkových látok v krmivách
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1245/1999 [2], najmä na jej článok 9j a 3,
(1) keďže smernica 70/524/EHS ustanovuje, že s prihliadnutím na pokrok vo vedeckých a technických poznatkoch sa môžu povoliť nové doplnkové látky alebo nové používanie doplnkových látok;
(2) keďže smernica Rady 93/113/ES zo 14. decembra 1993 o používaní a obchodovaní s enzýmami, mikroorganizmami a ich prípravkami vo výžive zvierat [3], naposledy zmenená a doplnená smernicou 97/40/ES [4] výnimkou zo smernice 70/524/EHS, splnomocňuje členské štáty, aby povolili dočasne používanie a obchodovanie s enzýmami, mikroorganizmami a ich prípravkami;
(3) keďže z preskúmania dokumentácie, ktorá bola predložená členskými štátmi v súlade s článkom 3 smernice 93/113/ES vyplýva, že je možné dočasne povoliť určitý počet prípravkov patriacich do skupín enzýmov a mikroorganizmov;
(4) keďže Vedecký výbor pre výživu zvierat predložil kladné stanovisko so zreteľom na neškodnosť týchto prípravkov;
(5) keďže opatrenia ustanovené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE:
Článok 1
Prípravky patriace do skupiny "enzýmy" a uvedené v prílohe I k tomuto nariadeniu je možné povoliť v súlade so smernicou 70/524/EHS ako doplnkové látky vo výžive zvierat za podmienok ustanovených v tejto prílohe.
Článok 2
Prípravky patriace do skupiny "mikroorganizmy" a uvedené v prílohe II k tomuto nariadeniu je možné povoliť v súlade so smernicou 70/524/EHS ako doplnkové látky vo výžive zvierat za podmienok ustanovených v tejto prílohe.
Článok 3
Toto nariadenie nadobúda účinnosť nasledujúci deň po jeho uverejnení v Úradnom vestníku Európskych spoločenstiev.
Uplatňuje sa od 1. júla 1999.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 29. júna 1999

Labels: 17
6